咩話？原來佢黃昏賽0W！
2024年05月30日 09:52
東網電視
更多新聞短片
希斯(右)：乜我真係冇試過喺黃昏賽贏馬咩？(設計對白)
由今個禮拜日開始，就會舉行黃昏賽，頭場賽事改為4時開始。其實黃昏賽由上季再次實施，各路人馬都要重新適應，如果睇番上季整體成績，表現最好嘅馬房就係蔡約翰同埋呂健威，分別有12及11W，而今期季內首次黃昏賽嘅蔡、呂兩廐陣容，真係算幾強，值得繼續捧場。上季亦有部分倉主黃昏賽成績麻麻，其中一位就係希斯，竟然係零頭馬，真係估唔到。
不過，今季希斯成績咁好，依家已經有44W，相信佢要喺黃昏賽取得突破，應該唔係難事，尤其係佢周日陣容咁強。好似第4場四班田草1200米嘅「佳運發」，近4場非冠即亞，上季更為佢攞到在港第600W，今次仍在四班跑強項抽1檔好位，有權再下一城。
至於第9場1200米G3沙田銀瓶，馬房新星「嘉應高昇」首次挑戰分級賽，本身連贏3場姿態愈來愈易，即使面對較強對手，卻只負115磅上陣，對呢匹3歲馬而言有利無害，睇吓能否成功以下犯上，擊敗兩匹G1冠軍「維港智能」同「賢者無敵」啦。